Snowdens enorme lekkasje av hemmeligstemplede dokumenter har også gjort den tidligere CIA-medarbeideren og NSA-kontraktøren til en slags superkjendis. Når han åpner munnen, får budskapet enorm oppmerksomhet.
Som da han denne uken sa at Hillary Clintons påstand om at det var trygt for henne å bruke en privat e-postkonto som utenriksminister, var «fullstendig latterlig».
I Al Jazeera-intervjuet, som er det første han har gitt på lang tid, omtaler også Snowden Russlands president Vladimir Putin som en «autoritær leder», skriver NTB.
– Vi ser en økende grad av sensur og stadig flere kritiske, kontrollerende, dårlige og – for å være ærlig – komplett unødvendige lover, sa han.